b'\n_START_ARTICLE_\nV\xc3\xa4rmlannin l\xc3\xa4\xc3\xa4ni\n_START_SECTION_\nL\xc3\xa4\xc3\xa4nijaon kehitys\n_START_PARAGRAPH_\nN\xc3\xa4rken ja V\xc3\xa4rmlannin l\xc3\xa4\xc3\xa4ni oli olemassa vuosina 1625\xe2\x80\x931639 ja j\xc3\xa4lleen 1654\xe2\x80\x931779. Ensimm\xc3\xa4isell\xc3\xa4 kerralla my\xc3\xb6s Dalsland ja V\xc3\xa4stmanlandiin nykyisin kuuluva \xc3\x96rebron l\xc3\xa4\xc3\xa4nin osa lukuun ottamatta Fellingsbron kihlakuntaa kuuluivat alueeseen. Toisella kertaa mukana olivat N\xc3\xa4rke, V\xc3\xa4rmlanti ja V\xc3\xa4stmanlandiin kuuluat \xc3\x96rebron l\xc3\xa4\xc3\xa4nin osat. Vuonna 1779 N\xc3\xa4rken ja V\xc3\xa4rmlannin l\xc3\xa4\xc3\xa4ni jaettiin ja perustettiin nykyinen V\xc3\xa4rmlandin l\xc3\xa4\xc3\xa4ni. Joskus sit\xc3\xa4 on kutsuttu my\xc3\xb6s Karlstadin l\xc3\xa4\xc3\xa4niksi p\xc3\xa4\xc3\xa4kaupunkinsa mukaan._NEWLINE_V\xc3\xa4rmlandin l\xc3\xa4\xc3\xa4nin vastaa p\xc3\xa4\xc3\xa4asiassa V\xc3\xa4rmlannin maakuntaa. Karlskogan kunta ja suurin osa Degerforsin kunnasta kuuluvat my\xc3\xb6s maakuntaan, mutta ovat osa \xc3\x96rebron l\xc3\xa4\xc3\xa4ni\xc3\xa4. Gullsp\xc3\xa5ngin kunnan pohjoisosassa sijaitseva S\xc3\xb6dra R\xc3\xa5dan pit\xc3\xa4j\xc3\xa4 kuuluu my\xc3\xb6s maakuntaan, mutta on osa L\xc3\xa4nsi-G\xc3\xb6tanmaan l\xc3\xa4\xc3\xa4ni\xc3\xa4. Osa Sillerudin ja Svanskogin seurakunnista (Dalboreddenin alue) kuuluu V\xc3\xa4rmlannin l\xc3\xa4\xc3\xa4niin, mutta sijaitsee Dalslandin maakunnassa. Samoin osa R\xc3\xa4mmenin seurakuntaa kuuluu l\xc3\xa4\xc3\xa4niin, vaikka se sijaitsee Taalainmaan maakunnassa.\n_START_SECTION_\nVaakuna\n_START_PARAGRAPH_\nKoska maakunta ja l\xc3\xa4\xc3\xa4ni vastaavat toisiaan, niin maakuntavaakunta vahvistettiin my\xc3\xb6s l\xc3\xa4\xc3\xa4ninvaakunaksi vuonna 1936.'